MEGHÍVÓ

A rendszerváltozás sikertelensége – új fordulat esélye
- okok és következmények; a kivezető út

Kulin Ferenc 

Készenlét

 című könyvének sajtóbemutatójára, 

2008. december 9-én (kedd), 17 órára,

az Illyés Gyula Archívumba
(1067 Budapest, Teréz krt. 13. I. em.)

A könyvet Kodolányi Gyula és Tellér Gyula értékeli.

A régi Mozgó Világ egykori főszerkesztője, az 1990-es évek ismert MDF-es politikusa a rendszerváltozás sikertelenségének okait, s egy új fordulat lehetőségeit kutatja legújabb esszé-kötetében. Diagnózisa szerint a mélyülő gazdasági válság nem kezelhető a társadalom-,  az oktatás- és a kultúrpolitika   -nemzeti hagyományokat követő -  radikális reformja nélkül; melynek végrehajtására elsősorban az értelmiségnek kell felkészülnie. Kulin Ferencnek az a meggyőződése, hogy ennek a felkészülésnek a nemzeti múlt „feldolgozásával”, és a globalizálódó világ természetének  megértésével kell kezdődnie. 

Szeretettel várunk minden érdeklődőt!

További információ a 321-1141-es telefonszámon vagy Sallai Évától (30/445-8232) kérhető.